Борис Младенов-Young
Кулата в Сидни

chitanka.info

Тя в синьото небе се извисява

с над тристаметрова височина;

два ресторанта горе от върха

разкриват панорама величава.

Не само те с менюто си се славят

(месо от крокодил и кенгуру).

Въртящи са и имат кръгло vue[1] —

за цял час пълна обиколка правят.

Като на длан под тях се шири Сидни.

Не ти е нужен полет с въртолет,

в ръката с чашата с уиски с лед

ще видиш красотите му завидни.

Наред със тур на моста, за туриста

е must see[2] място кулата златиста.

Сидни, Австралия — 2015 г.

[1] vue — изглед ↑

[2] must see — да се види на всяка цена ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.